**De ce plătește țara străinilor tribut?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce plătește țara străinilor tribut?

...

Mai e în voi un strop de sânge strămoșesc?

Voi mai simțiți ceva pentru această țară?

Cum mai puteți trăi, fără să vă doară

Când vedeți cum piere neamul românesc?

...

Cum ați putut jura pe steagul țării noastre

Când voi n-aveți nimic, nici lege, nici cuvânt?

Voi mai simțiți ceva pentru acest pământ?

Care este măsura nemerniciei voastre?

...

Puteți face și voi ceva bun pentru țară

Dacă tot v-ați tras statut de speciali?

De ce vedem în voi, o haită de penali?

Cum ne puteți trăda fără să vă doară?

...

Câtă vreme credeți că vă va mai merge,

Credeți că vom răbda, așa, la nesfârșit?

Nu vă e rușine, să n-aveți nicio lege,

Voi nu v-ați săturat de jaf și de mințit?

...

De ce averea țării ați dat-o la străini?

De ce plătește țara străinilor tribut?

Sufletul românesc din voi a dispărut?

Și când v-ați pus în loc suflete de câini?

...

Strămoșii erau frați cu râul și cu ramul

Pe care astăzi voi le vindeți la străini,

Privesc la voi și văd o șleahtă de meschini

Ce vă trădați perfid și patria, și neamul!